[image: ]
	
	

	[image: ]
	









SAMARBEIDSAVTALE	Comment by Ingrid Alida Klyve: Denne samarbeidsavtalen er beregnet for samarbeidsprosjekter finansiert av andre enn Norges Forskningsråd eller EU (generell mal for samarbeidsavtale). 

Avtalen er utarbeidet for prosjekter mellom prosjektansvarlig og flere samarbeidspartnere.

Dersom det kun er én samarbeidspartner, må avtaleteksten tilpasses slik at samarbeidspartneren omtales i entall (og ikke flertall). 

Det anbefales ikke å inngå separate (bilaterale) samarbeidsavtaler med de enkelte samarbeidspartnerne dersom samarbeidet involverer flere samarbeidspartnere. 

Mellom

«Prosjektansvarlig»:
Universitetet i Agder, Fakultetet for [fyll inn fakultet]
Universitetsveien 25A
4630 Kristiansand S
Org. nr: 970 546 200

og

«Samarbeidspartnere»:

[Fyll inn navn på Samarbeidspartner, evt. også fakultet]
[fyll inn adresse]
[bookmark: _Hlk201652710]Org.nr.: [Fyll inn organisasjonsnummer]

[Fyll inn navn på Samarbeidspartner, evt. også fakultet]
[fyll inn adresse]
Org.nr.: [Fyll inn organisasjonsnummer]

[Fyll inn navn på Samarbeidspartner, evt. også fakultet]
[fyll inn adresse]
Org.nr.: [Fyll inn organisasjonsnummer]

 som samlet refereres til som «Partene», eller enkeltvis som «Part».





















Definisjoner

Immaterielle Rettigheter:	Patenter og alle øvrige rettigheter til tekniske løsninger, metoder,
prosesser, prosedyrer, tegninger, prototyper, spesifikasjoner, design, kretsmønstre og bedriftshemmeligheter, uavhengig av om disse er patentert eller registrert eller kan patenteres eller registreres, samt alle opphavsrettigheter, databaserettigheter og andre nærstående rettigheter, rettigheter til varemerker, domener og andre forretningskjennetegn og rettigheter vernet etter markedsføringsloven, uavhengig av om disse kan registreres eller er registrert.
Prosjektbakgrunn:	Alle data, know-how eller informasjon – uansett form eller art (materiell eller immateriell) – som Partene besitter før tiltredelse av Samarbeidsavtalen, og som er nødvendig for å gjennomføre Prosjektet eller utnytte Prosjektresultatene. 	Comment by Ingrid Alida Klyve: Ved eventuelle spørsmål vedr. prosjektbakgrunn; se eget veiledningsdokument på Innaskjærs.  
Prosjektresultater:	Ethvert materielt eller immaterielt resultat av Prosjektet, som for eksempel data, know-how eller informasjon, uansett form eller art, enten resultatet kan beskyttes eller ikke, samt eventuelle rettigheter knyttet til resultatet, inkludert immaterielle rettigheter. 
Rimelige og Rettferdige 
Vilkår:	Egnede vilkår, herunder økonomiske betingelser eller royaltyfrie vilkår, som hensyntar de konkrete omstendighetene ved den aktuelle forespørselen om eierskap eller bruksrett. Ved fastsettelsen av vilkårene skal verdien av de aktuelle resultatene eller bakgrunnskunnskapen, finansielle og ikke-finansielle bidrag, samt omfang, varighet eller andre karakteristika ved den forespeilede utnyttelse, tas med i betraktning. Vilkårene skal utformes på en slik måte at det sikrer at foretakene som deltar i Prosjektet ikke mottar indirekte statsstøtte, slik dette er beskrevet i ESAs «Retningslinjer for statsstøtte til forskning, utvikling og innovasjon», paragraf 29 bokstav b), c) eller d).
Samarbeidsavtale:		Denne avtalen med tilhørende vedlegg. 
Formål og omfang
Prosjektansvarlig har på Partenes vegne fått tilsagn om støtte fra [fyll inn navn på tildelingsmyndighet] «[fyll inn forkortelse]» for å gjennomføre følgende forskningsprosjekt: 

[Fyll inn navn på forskningsprosjektet], med prosjektnummer [fyll inn eventuelt prosjektnummer], heretter omtalt som «Prosjektet».

I forbindelse med tilsagnet har Prosjektansvarlig og «[fyll inn navn på tildelingsmyndighet]» inngått en avtale, heretter kalt «FoU-kontrakten», inntatt som vedlegg 1 til denne Samarbeidsavtalen. FoU-kontrakten med tilhørende vedlegg skal gjelde tilsvarende i forholdet mellom Prosjektansvarlig og Samarbeidspartnerne.	Comment by Ingrid Alida Klyve: Dersom det ikke er inngått kontrakt med tildelingsmyndighet, kan man i stedet benytte følgende avtaletekst: 

”I forbindelse med tilsagnet har Prosjektansvarlig mottatt et tilsagnsbrev fra «[fyll inn navn på tildelingsmyndighet]», inntatt som vedlegg 1 til denne Samarbeidsavtalen. Tilsagnsbrevet oppstiller vilkår for finansieringen av Prosjektet, og Prosjektets gjennomføring.”

[bookmark: _Ref98860988]Vedlegg
Denne Samarbeidsavtalen har følgende vedlegg:
· Vedlegg 1: FoU-kontrakten	Comment by Ingrid Alida Klyve: Eller alternativt tilsagnsbrevet dersom det ikke er inngått en avtale med tildelingsmyndigheten, jf. kommentaren over.  
· Vedlegg 2: Prosjektbeskrivelse
· Vedlegg 3: Budsjett og finansieringsplan
· Vedlegg 4: Prosjektbakgrunn
· Vedlegg 5: Tiltredelsesdokument	Comment by Ingrid Alida Klyve: Benyttes ved tiltredelse av nye Samarbeidspartnere underveis. Kan fjernes dersom det ikke er aktuelt. 
Ved eventuell motstrid mellom FoU-kontrakten og denne Samarbeidsavtalen, skal FoU-kontrakten ha forrang.	Comment by Ingrid Alida Klyve: Eller alternativt tilsagnsbrevet, jf. kommentaren over. 
Varighet 
Samarbeidsavtalen gjelder fra det tidspunktet alle Partene har signert den, og varer frem til Prosjektet er ferdigstilt og Partene har oppfylt alle sine forpliktelser i henhold til Samarbeidsavtalen og FoU-kontrakten («Prosjektperioden»). 

Deretter opphører Samarbeidsavtalen automatisk, med unntak av punkt 9 (Prosjektbakgrunn), punkt 10 (Prosjektresultater), punkt 11 (konfidensialitet), punkt 12 (offentliggjøring), punkt 13 (ansvar), samt punkt 15 (lovvalg og verneting), som fortsetter å gjelde også etter at Samarbeidsavtalen opphører.

En Part kan med tre måneds skriftlig varsel til de øvrige Partene fratre Samarbeidsavtalen. Ved slik fratreden skal kulepunktene under punkt 13.3 gjelde for den fratredende Parten. 	Comment by Ingrid Alida Klyve: Eller annen hyppighet. 

Tiltredelse av nye Parter til Samarbeidsavtalen etter oppstart av Prosjektet krever enstemmig godkjenning fra Partene. Den nye Parten blir part i Samarbeidsavtalen ved signering av et tiltredelsesdokument (vedlegg 5).	Comment by Ingrid Alida Klyve: Kan fjernes hvis ikke aktuelt. 

Partenes bidrag til prosjektet
Prosjektansvarlig skal representere Samarbeidspartnerne vis-à-vis [fyll inn navn på finansieringsmyndighet], og har et overordnet og koordinerende ansvar for den praktiske gjennomføringen av Prosjektet. 

Partene har et felles ansvar overfor hverandre for gjennomføringen av Prosjektet, herunder å samarbeide, utføre og oppfylle alle sine forpliktelser og oppnå de resultatene som framgår av Samarbeidsavtalen og dennes vedlegg. Prosjektet skal gjennomføres i samsvar med god forskningspraksis.  

Prosjektansvarliges kontaktperson for Prosjektet er ​[fyll inn navn og kontaktinformasjon]​. 

[Alternativ 1:

Partene skal bidra til Prosjektet på følgende måter:

	Part
	Beskrivelse av bidrag

	
Prosjektansvarlig

	
[Beskriv bidragene, resultatansvar, milepæler osv. Beskrivelsen må samsvare med Prosjektbeskrivelsen]

	
[Fyll inn navn på Samarbeidsparter]

	

	
[Fyll inn navn på Samarbeidsparter]

	



[Alternativ 2:	Comment by Ingrid Alida Klyve: Dette alternativet kan benyttes dersom prosjektbeskrivelsen i tilstrekkelig grad beskriver partenes bidrag. 

Partenes bidrag fremgår av prosjektbeskrivelsen.] 

Samarbeidspartnerne stiller følgende faglige ressurser til rådighet for Prosjektet:

	Samarbeidspartner
	Navn
	Omfang av deltakelse:	Comment by Ingrid Alida Klyve: Dersom denne kolonnen tas bort, bør man forsikre seg om at budsjettet gir tilstrekkelig informasjon om hvor mye arbeidstid hver Part skal bruke på Prosjektet. 

	

[Fyll inn navn på Samarbeidsparter]

	

[Fyll inn navn på kontakt- og ressursperson]
	
[Angi omfang, eks. antall timer eller stillingsprosent og periode. Eks: «25% stilling i hele Prosjektperioden».]

	
[Fyll inn navn på Samarbeidsparter]

	
	

	[Fyll inn navn på Samarbeidsparter]
	
	



Personene angitt ovenfor fungerer også som Samarbeidspartnernes kontaktpersoner i Prosjektet. Samarbeidspartnerne skal finne egnede erstattere for eget personale som eventuelt må forlate Prosjektet underveis.

Hver Part har personal- og økonomiansvar for personalet Parten stiller til Prosjektets rådighet. Partene skal veilede og følge opp arbeidet som eget personale gjør i prosjektet, og samarbeide med hverandre om den nærmere tilretteleggingen, utførelsen og oppfølgingen av samarbeidet.

Hver Part plikter å sikre at de som utfører arbeid i Prosjektet på deres vegne respekterer bestemmelsene i denne Samarbeidsavtalen. Hver Part skal påse at de overtar rettighetene til Prosjektresultatene fra de som utfører arbeid i Prosjektet på deres vegne, og skal inngå egne avtaler om dette der det er nødvendig.

Samarbeidspartnerne skal varsle Prosjektansvarlig om forhold som er relevante for gjennomføringen av Prosjektet. 

[bookmark: _Ref98861554]Økonomi og utbetaling	Comment by Ingrid Alida Klyve: Dette punktet må gjennomgås og godkjennes av prosjektøkonom. 

Avklar at den løsningen som velges er i forenelig med FoU-kontrakten. 
Prosjektansvarlig mottar og administrerer [fyll inn navn på finansieringsmyndighet]s økonomiske bidrag til Prosjektet som totalt utgjør kr [fyll inn totalbeløp],-. Budsjett, finansieringsplan og de nærmere detaljene for utbetaling fremgår av vedlegg 3. 

Samarbeidspartnerne får kun dekket sine faktiske og berettigede kostnader i Prosjektet. Samarbeidspartnerne må kunne fremvise nødvendig dokumentasjon på egne kostnader på forespørsel fra Prosjektansvarlig eller [fyll inn navn på finansieringsmyndighet].

Utbetaling forutsetter at det er inngått Samarbeidsavtale mellom Partene, og at Samarbeidspartnerne opprettholder avtalt framdrift i Prosjektet.

En Samarbeidspartner som bruker mindre enn sin tildelte andel av Prosjektmidlene, vil kun få utbetalt for sine faktiske og støtteberettigede kostnader i henhold til Samarbeidsavtalen. En Samarbeidspartner som bruker mer enn sin tildelte andel av Prosjektstøtten, vil kun få utbetalt de faktiske og støtteberettigede kostnadene opp til det beløpet som tilsvarer den tildelte andelen av prosjektstøtten.

Betalinger skal anses å være foretatt på den datoen Prosjektansvarliges konto debiteres. Prosjektansvarlig skal foreta alle innbetalinger i norske kroner (NOK). 	Comment by Ingrid Alida Klyve: Dersom Partene velger å benytte en annen valuta, må dette avklares med prosjektøkonom som følge av betydningen dette potensielt kan ha for valutarisikoen og potensielle merkostnader. 

UiA skal normalt ikke akseptere å være ansvarlig for valutarisikoen i prosjekter hvor UiA er prosjektansvarlig. 

Prosjektansvarlig er ikke ansvarlig for forsinkelser og tap på grunn av feil i betalingsopplysninger oppgitt av Samarbeidspartnerne, eller omstendigheter som nevnt i punkt 13.4 eller 13.5. 

Prosjektansvarlig skal varsles dersom Samarbeidspartnerne mottar offentlig støtte fra andre organer for å dekke kostnader spesifisert i budsjettet.

Bruk av underleverandør 
En Part kan ved skriftlig forhåndsgodkjennelse av Prosjektansvarlig, overlate mindre deler av sitt arbeid til en underleverandør. 

Parten forblir fullt ut ansvarlig for underleverandørens handlinger og leveranser som om de var Partens egne, og beholder dermed ansvaret for at bestemmelsene i denne samarbeidsavtalen blir ivaretatt.

EIERSKAP TIL INNKJØPT UTSTYR
Utstyr som kjøpes inn for Prosjektets midler blir Prosjektansvarliges eiendom med mindre noe annet blir skriftlig avtalt. Utstyret skal stilles til de øvrige Partenes disposisjon dersom dette er nødvendig for deres bidrag til Prosjektet.
[bookmark: _Ref98861017][bookmark: Prosjektbakgrunn]Prosjektbakgrunn
Hver Part beholder alle rettighetene til Prosjektbakgrunnen som Parten bringer inn i Prosjektet. Prosjektbakgrunn som inngår i Prosjektet fra oppstart, fremgår av vedlegg 4. 

Hver Part kan bringe inn Prosjektbakgrunn underveis i Prosjektet dersom dette godkjennes av Prosjektansvarlig.

Ethvert resultat fra prosjektarbeidet som etter denne bestemmelsen ikke utgjør Prosjektbakgrunn, og som ikke i fellesskap vurderes som Prosjektbakgrunn, skal anses for å utgjøre Prosjektresultater.

Partene skal, så lenge Prosjektet pågår, ha vederlagsfri bruksrett til hverandres Prosjektbakgrunn i den grad dette er nødvendig for å gjennomføre eget arbeid i Prosjektet. 

Bruksrett til en annen Parts Prosjektbakgrunn, som er nødvendig for kommersiell utnyttelse av egne resultater frembrakt i Prosjektet, skal gis på Rimelige og Rettferdige Vilkår. Bruksrett til annen Parts Prosjektbakgrunn kan forespørres opp til 12 måneder etter utløpet av Prosjektperioden.

Øvrig bruk av en annen Parts Prosjektbakgrunn kan avtales direkte mellom Parten(e) som eier Prosjektbakgrunnen og Parten(e) som ønsker bruksrett.

Tilgangsrettigheter til Prosjektbakgrunn gis på ikke-eksklusivt grunnlag. Tilgang til Prosjektbakgrunn inkluderer ikke rett til viderelisensiering av rettighetene, med mindre annet er særskilt avtalt.

[bookmark: _Ref98861026][bookmark: Prosjektresultater]Prosjektresultater
Hver Part eier selv Prosjektresultatene som frembringes av Parten selv, dennes ansatte og eventuelle underleverandører.

Dersom to eller flere Parter i fellesskap har frembragt et Prosjektresultat, som verken rettslig eller faktisk kan brytes ned til adskilte resultater, skal disse Partene eie Prosjektresultatet sammen. Hver Parts eierandel skal tilsvare den enkelte partens intellektuelle bidrag til frembringelsen av Prosjektresultatet.

Parter som eier Prosjektresultater i fellesskap skal, innen seks måneder etter Prosjektresultatene ble generert, inngå en separat sameieavtale. En slik avtale skal blant annet regulere tiltak for beskyttelse, ivaretakelse og utnyttelse av Prosjektresultatene, samt fordeling av kostnader knyttet til slike tiltak. 

Sameieavtalen bør også inneholde en klar beskrivelse av Prosjektresultatene, inkludert hver Parts eierskapsandel. Dette må formuleres for å sikre at virksomheter som deltar i Prosjektet ikke mottar indirekte statsstøtte, jf. EFTAs overvåkningsorgans retningslinjer for statsstøtte til forskning, utvikling og innovasjon pkt. 25, 28 og 29.[footnoteRef:2]  [2:  https://eur-lex.europa.eu/legal-content/EN/TXT/?uri=uriserv%3AOJ.L_.2023.137.01.0028.01.ENG&toc=OJ%3AL%3A2023%3A137%3ATOC ] 


Partene plikter å holde hverandre gjensidig orientert om utviklingen av Prosjektresultater.

Hver Part skal i Prosjektperioden ha vederlagsfri bruksrett til alle Prosjektresultater som er nødvendige for gjennomføringen av eget arbeid i Prosjektet.

Bruksrett til andre Parters Prosjektresultater, som er nødvendig for kommersiell utnyttelse av egne Prosjektresultater, skal gis på Rimelige og Rettferdige Vilkår. Bruksrett til annen Parts Prosjektresultater kan forespørres opp til 12 måneder etter utløpet av Prosjektperioden.

Parter som er forskningsinstitusjoner- og/eller høyere utdanningsinstitusjoner gis en evigvarende og ikke-eksklusiv rett til vederlagsfri bruk av alle Prosjektresultater til undervisnings-, utdannings- og forskningsformål. 

Bruksrett utover det som er omtalt i dette punktet kan avtales direkte mellom Parten(e) som eier Prosjektresultatet og Parten(e) som ønsker bruksrett.

[bookmark: konfidensialitet]Konfidensialitet
Partene plikter å holde hemmelig all konfidensiell informasjon de får kjennskap til i forbindelse med Prosjektet og å oppbevare denne på en sikker måte. Denne plikten gjelder i hele Prosjektperioden og i fem år etter Prosjektets avslutning.

Med konfidensiell informasjon menes all informasjon, uavhengig av hvilken form eller kommunikasjonsmåte som er benyttet, og som er merket som «konfidensiell» på tidspunkt for utlevering, eller som gis muntlig og oppgis å være konfidensiell forutsatt at konfidensialiteten bekreftes skriftlig innen 14 kalenderdager fra informasjonen ble gitt.

Konfidensiell informasjon skal kun benyttes til å utføre oppgaver i Prosjektet og å nyttiggjøre seg Prosjektresultater, eller som avtalt med eller forutsatt av den utleverende Parten. 

Partene skal påse at alle ansatte, underleverandører og eventuelle tredjeparter som gis tilgang til konfidensiell informasjon blir gjort kjent med, og overholder konfidensialitetsforpliktelsen i denne Samarbeidsavtalen. Ved behov skal det inngås egen konfidensialitetsavtale med tilsvarende innhold som i dette punkt 11.

Følgende informasjon regnes ikke som konfidensiell informasjon:
a) Informasjon som er eller blir alminnelig kjent på annen måte enn ved brudd på konfidensialitetsforpliktelsen i denne Samarbeidsavtalen,
b) Informasjon som allerede var kjent for vedkommende Part på det tidspunktet den ble mottatt,
c) Informasjon som mottas fra tredjepart uten kjente konfidensialitetsforpliktelser, eller
d) Informasjon som er selvstendig utviklet av en Part uten bruk av konfidensiell informasjon.

Konfidensialitetsforpliktelsen er ikke til hinder for utlevering av konfidensiell informasjon til [fyll inn navn på tildelingsmyndighet]. Konfidensialitetsforpliktelsen er heller ikke til hinder for utlevering av konfidensiell informasjon dersom dette er pålagt etter gjeldende lovgivning, herunder lovpålagt utlevering til domstoler og andre offentlige myndigheter, samt utlevering når dette er påkrevd etter offentliglova. Ved slik utlevering skal Parten som den konfidensielle informasjonen tilhører bli varslet.

[bookmark: _Ref98861033][bookmark: Offentliggjøring]Offentliggjøring 
Prosjektresultater skal offentliggjøres så snart som mulig. 

Dersom en master- eller ph.d.-grad inngår i Prosjektet, er formålet at dette arbeidet skal publiseres. 

Hver Part har rett til å offentliggjøre sine egne Prosjektresultater og sin egen Prosjektbakgrunn.

En Part skal ikke offentliggjøre en annen Parts Prosjektresultater uten forhåndssamtykke fra den andre Parten. Hvis Partenes Prosjektresultater er knyttet tett sammen, skal samtykke ikke nektes uten saklig grunn.

Parter som eier Prosjektresultater i fellesskap skal sammen bli enige om hvordan Prosjektresultatene skal offentliggjøres.

Hver Part skal informere de øvrige Partene om planer om offentliggjøring minst 30 dager før offentliggjøringen. Partene har deretter en frist på 30 kalenderdager til å be om midlertidig utsettelse av offentliggjøringen. Dersom det ikke fremsettes innsigelser innen den angitte fristen, anses den planlagte offentliggjøringen som godkjent. 

Eventuelt ønske om midlertidig utsettelse skal være begrunnet i at:
a) Parten har legitime kommersielle interesser som kommer i fare ved en eventuell offentliggjøring, 
b) Parten vil få vanskeligheter med å beskytte Prosjektresultater eller Prosjektbakgrunn, eller 
c) den foreslåtte offentliggjøringen inneholder konfidensiell informasjon. 

En Parts forespørsel om utsettelse av offentliggjøring må inneholde et konkret forslag til korrigerende tiltak.

Utsettelse av offentliggjøring av Prosjektresultater frembrakt av ansatte ved norske universiteter og høyskoler forutsetter aksept fra styret ved universitetet/høyskolen, se universitets- og høyskoleloven § 2-2 (7).

Varig hemmelighold av Prosjektresultater er ikke tillatt, jf. universitet- og høyskoleloven § 2-2 (7).

Forfatterskap, medforfatterskap og anerkjennelse av andres bidrag skal følge prinsippene i Vancouveranbefalingene.[footnoteRef:3] [3:  https://www.icmje.org/ ] 


[bookmark: _Ref98861047][bookmark: Ansvar]Ansvar 
INGEN GARANTIER
Når det gjelder informasjon eller materiell, inkludert Prosjektresultater, Prosjektbakgrunn og konfidensiell informasjon som leveres eller overgis av en Part til en annen Part, gis det ingen garantier med hensyn til informasjonen eller materiellets tilstrekkelighet eller egnethet. Det gis heller ingen garanti for at slik informasjon eller materiell er fritt for tredjeparts rettigheter. 
Den mottakende Part er i alle tilfeller fullt og helt ansvarlig for bruken av slik informasjon og materiale, og ingen Part som gir tilgangsrettigheter skal holdes ansvarlig i tilfelle overtredelse av tredjeparters rettigheter som følge av at en annen Part øver ut sine tilgangsrettigheter. 

Samarbeidspartnerne skal melde fra til Prosjektansvarlig dersom de mottar erstatningskrav relatert til Prosjektet. 

Ansvarsbegrensninger
Partene skal ikke være ansvarlig overfor hverandre for indirekte tap eller følgeskader, inkludert, men ikke begrenset til tap av inntekt, fortjeneste eller omsetning, forutsatt at slik skade ikke er forårsaket av en gov uaktsom eller forsettlig handling.  

For gjenstående kontraktsansansvar skal en Parts samlede ansvar under Samarbeidsavtalen være begrenset oppad til et beløp tilsvarende verdien av Partens samlede bidrag til Prosjektet. En Parts samlede ansvar kan ikke overstige kr 450 000,-. Disse ansvarsbegrensningene gjelder likevel ikke for tap/skader som forårsakes ved grov uaktsomhet eller en forsettlig handling. 	Comment by Ingrid Alida Klyve: Alternativt to ganger verdien av Partens samlede bidrag. 	Comment by Ingrid Alida Klyve: Eller annet beløp avhengig av verdien av Partenes bidrag i Prosjektet. 

Hver Part er selv ansvarlig for alle tap, materiell skade og personskade som Parten påfører tredjeparter under utførelsen at sine forpliktelser i denne Samarbeidsavtalen eller gjennom bruk av Prosjektbakgrunn eller Prosjektresultater.

[bookmark: Misloghold]Mislighold 
Hvis en Samarbeidspartner misligholder sine forpliktelser etter Samarbeidsavtalen, skal Prosjektansvarlig gi Samarbeidspartneren en skriftlig advarsel med frist for å rette forholdet innen 30 kalenderdager regnet fra datoen for mottak av varselet.

Dersom misligholdet ikke rettes opp innen fristen, kan Prosjektansvarlig i samråd med [fyll inn navn på tildelingsmyndighet] beslutte å holde hele eller deler av utbetalingen tilbake.

Ved vesentlig mislighold kan Prosjektansvarlig i samråd med [fyll inn navn på tildelingsmyndighet] beslutte konsekvensene misligholdet skal få for den misligholdende Samarbeidspartneren. En mulighet vil være å heve Samarbeidsavtalen overfor den misligholdende Samarbeidspartneren. Ved slik heving av Samarbeidsavtalen gjelder følgende:

· Den misligholdende Samarbeidspartneren plikter å legge forholdene til rette for at de øvrige Partene kan videreføre Prosjektet, uten krav på kompensasjon for arbeidet som medgår til dette.

· Bestemmelsene som etter punkt 4 vil fortsette å gjelde etter Samarbeidsavtalens opphør, fortsetter å gjelde for den misligholdende Samarbeidspartneren etter hevingen av Samarbeidsavtalen. Punkt 10 endres likevel slik at den misligholdende Samarbeidspartneren ikke gis noen rettigheter til Prosjektresultater som frambringes etter tidspunktet Samarbeidsavtalen ble hevet.

Dersom Prosjektansvarlig misligholder sine forpliktelser etter Samarbeidsavtalen, har Samarbeidspartnerne rett til å kalle Prosjektansvarlig inn til et drøftelsesmøte, der Prosjektets videre fremdrift vurderes, og eventuelle tiltak for å rette opp Prosjektansvarligs mislighold fastsettes. Samarbeidspartnerne skal ha anledning til å kalle inn fakultets- og universitetsledelse til et slikt drøftelsesmøte. 

Force majeure 
Partene kan ikke holdes ansvarlig for eventuelt mislighold av forpliktelser etter Samarbeidsavtalen som skyldes force majeure. Med force majeure menes upåregnelige og ekstraordinære omstendigheter utenfor en Parts kontroll som Parten ikke med rimelighet kan forventes å overvinne følgene av.

Hver Part skal varsle de andre Partene om force majeure-situasjoner uten ugrunnet opphold. Dersom konsekvensene av force majeure-situasjonen ikke er overvunnet innen seks uker etter slikt varsel, skal eventuell overføring av oppgaver besluttes av Prosjektansvarlig i samråd med Samarbeidspartnerne. 

[bookmark: _Ref98861071]eksportkontroll	Comment by Ingrid Alida Klyve: Punktet kan fjernes i sin helhet dersom det ikke er relevant for prosjektet. Regulering av eksportkontroll vil normalt være mest aktuelt for prosjekter på Fakultetet for teknologi og realfag, og hvor en eller flere samarbeidspartnere er utenlandske.
Ingen Part skal anses å ha misligholdt denne Samarbeidsavtalen dersom den er forhindret fra å oppfylle sine forpliktelser etter Samarbeidsavtalen på grunn av en restriksjon som følger av import- eller eksportlover og -forskrifter og/eller forsinkelse i tildeling eller forlengelse av import- eller eksportlisens eller annen myndighetstillatelse, forutsatt at Parten har iverksatt rimelige anstrengelser for å utføre sine oppgaver og søke om nødvendig lisens eller tillatelse på riktig måte og i tide.
Samarbeidspartnerne skal varsle Prosjektansvarlig om slike begrensninger uten ugrunnet opphold. Dersom konsekvensene av en slik begrensning ikke er overvunnet innen seks uker etter varselet, skal eventuell overføring av oppgaver besluttes av Prosjektansvarlig i samråd med Samarbeidspartnerne.
Personopplysninger
Hver Part er ansvarlig for at dens egen og eventuelle underleverandørers behandling av personopplysninger skjer i samsvar med personopplysningsloven og personvernforordningen (GDPR)[footnoteRef:4].  [4:  Regulation (EU) 2016/679 of the European Parliament and of the Council of 27 April 2016 on the protection of natural persons with regard to the processing of personal data and on the free movement of such data, and repealing Directive 95/46/EC (General Data Protection Regulation). ] 


Partene skal inngå ytterligere avtaler der dette er nødvendig for å overholde personvernlovgivningen, for eksempel databehandleravtaler, dataoverføringsavtaler eller avtaler om felles behandlingsansvar.

Lovvalg og verneting
Samarbeidsavtalen er underlagt norsk rett. Eventuelle tvister knyttet til Samarbeidsavtalen skal søkes løst i minnelighet gjennom forhandlinger eller mekling. 

Tvister som ikke lar seg løse gjennom forhandlinger eller mekling, kan bringes inn for de ordinære domstolene for avgjørelse. Partene vedtar Oslo tingrett som verneting. 

Dersom tvistens parter er statlige, skal tvisten bringes inn for relevant departement.

Signaturer
Samarbeidsavtalen er signert i [fyll inn antall] kopier. Hver Part beholder en kopi.

